als_Latn dik_Latn sag_Latn
Isuf Kurtaj
Temat Kryesore
- Kreu demokrat, Lulzim Basha raporton te zyrtarët e Parlamentit Europian për planin e protestës
- Këshillat që të evitohen trazirat dhe hapat që duhet të ndiqen për dekriminalizimin e parlamentit shqiptar
Dy ditë para protestës së thirrur nga demokratët, kryetari i opozitës Lulzim Basha ka raportuar në Strasburg para zyrtarëve të lartë të Këshillit të Evropës për mitingun që do të zhvillohet në 12 mars në Tiranë. Në vizitën disaorëshe në Strasburg Basha shpalosi para tyre dhe arsyen kryesore për të cilën opozita thërret qytetarët në protestë, e që lidhet me deklaratën e deputetit të përjashtuar nga PS-ja, Tom Doshi, i cili drejtoi akuzën ndaj Kryetarit të Kuvendit si porositës i eliminimit të tij fizik dhe të deputetit Mhill Fufi. Mësohet se zyrtarët e Këshillit të Evropës i kanë tërhequr vëmendjen Bashës që protesta të mbahet e qetë dhe të evitohen skenarët e përfolur në media për një destabilizim të mundshëm të vendit.
Shqetësimi i zyrtarëve ndërkombëtarë ka ardhur pas shpalljes së 12 marsit nga opozita, veçanërisht nga ish-kryeministri Berisha, si dita e rrëzimit të qeverisë. Në fakt në të gjitha thirrjet e tij Berisha, por dhe eksponentë të tjerë të PD-së ditët e fundit është parë se synimi i protestës së tyre është të bllokojnë seancën e të enjtes dhe të krijojnë një konflikt qytetar. Duke parë zërat e demokratëve për protesta të dhunshme Strasburgu ka ftuar Bashën për të sqaruar thirrjen për grusht shteti të promovuar prej ditësh nga Berisha. Ai në thirrjet e tij thotë se 12 marsi do të jetë një ditë e ngjashme me atë të 20 shkurtit të vitit 1991.
Basha këshillohet për dekriminalizmin
Në vizitën një ditore të tij në Strasburg kryetari Basha, i shoqëruar nga kryetari i Komisionit të Medias Genc Pollo, u kanë shpalosur zyrtarëve të KE-së situatën më të fundit politike në vend dhe atë që opozita e cilëson kriminalizimin e parlamentit. Ndryshe nga ku çdo të martë kur kryetari Basha thërret grupin parlamentar për të përcaktuar linjën që ndjekin deputetët në sallën e parlamentit çdo të enjte, kësaj rradhe shefi i opozitës ka menduar që shqetësimin e pakicës politike ta përcjellë në instanca të larta ndërkombëtare.
Përmes një deklarate për mediat zëvendëspresidenti i nënkomisionit për të drejtat e njeriut në Parlamentin Europian, Cristian Dan Preda ka deklaruar, se që të ketë progres në rrugën e integrimit të Shqipërisë, duhet që të hidhet dritë mbi çështjen e akuzave të hedhura së fundmi në gjirin e mazhorancës në Shqipëri.
Sipas tij, është urgjente që të krijohet një komision pse jo ndërkombëtar që të hetohen akuza për t’i shpjeguar publikut dhe qytetarëve shqiptarë se çfarë ka ndodhur në vend dhe ç’po ndodh në Shqipëri. “Mendoj, se është urgjente që të krijohet një komision pse jo ndërkombëtar që të hetojë plotësisht këto akuza, për t’i shpjeguar publikut dhe qytetarëve shqiptarë se çfarë ka ndodhur në vend dhe ç’po ndodh në Shqipëri. Pa këtë qartësim, nuk mund të konceptohet progres i vendit”, tha Cristian Dan Preda.
Deklarata
Ndërkohë kreu i opozitës Basha në takimet e zhvilluara me Komisionerin për Politikë Fqinjësore Europiane dhe Negociatat për Zgjerim, Johanes Hahn dhe eurodeputët e grupeve më të mëdha parlamentare në Parlamentin Europian theksoi se akuzat e hedhura në gjirin e mazhorancës për skenarë vrasjesh dhe larje hesapesh kanë tronditur thellë jo vetëm Parlamentin Europian, por edhe institucionet e tjera europiane, të cilat mbështesin pa hezitim dekriminalizimin e plotë të politikës shqiptare.
“Kam gjetur mbështetje të plotë, për iniciativën e Partisë Demokratike për dekriminalizimin e politikës shqiptare, për t'i dhënë një mesazh të fortë qeverisjes Rama-Meta se kështu nuk ecet më përpara, se kështu nuk do të ecet më përpara. Se e vetmja rrugë për Shqipërinë drejt integrimit europian, drejt standardeve, drejt mirëqenies, është ndarja njëherë e përgjithmonë e politikës nga krimi. Dhe kjo nuk arrihet duke mbyllur hetimet shpejt e shpejt. Kjo arrihet duke i hapur hetimet, duke i treguar shqiptarëve me transparencë çfarë ka ndodhur, pse ka ndodhur, si ka ndodhur, cilat janë motivet e kësaj sjellje kriminale në gjirin e mazhorancës, duke vënë përgjegjësit para ligjit dhe duke dalë para shqiptarëve me një ofertë të re", deklaroi kryetari i Partisë Demokratike në një prononcim për mediat në përfundim të konferencës dhe takimeve në Strasburg.
Protesta e së enjtes, mblidhen krerët e departamenteve të PD-së
Në selinë e Partisë Demokratike u zhvillua një mbledhje e krerëve të departamenteve të PD-së në lidhje me mobilizimin e sa më shumë personave në protestën e së enjtes në orën 11:00 të paradites. Në mungesë të kreut demokrat Basha mbledhja u drejtua nga nënkryetari i PD-së Edmond Spaho. Mësohet se krerëve të departamenteve i është kërkuar një angazhim për të mobilizuar forcat, si të kryeqytetit ashtu edhe të rretheve për të patur një numër sa më të madh pjesëmarrësve.
Pavarësisht se skenari i protestës mbetet ende i pavendosur, gjasat janë që pas mbledhjes së protestuesve në sheshin Skënderbe të ketë një marshim drejt bulevardit përballë kryeministrisë. Nuk përjashtohet mundësia që një grup protestuesish t’i drejtohet edhe ambienteve përballë parlamentit për të protestuar. Ndërkohë që versioni final i protestës do të vendoset të mërkurën në një mbledhje tjetër, me ardhjen e kryetarit Basha nga vizita e tij në Strasburg.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
knc_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn